Okresná prokuratúra Prešov 
Masarykova 16, 080 97 Prešov 	

Sp. zn. : 1 Pv 455/12/7707	Prešov, 26.11.2012
EEČ : 2-58-4-2012

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona

Rozhodol: 	prokurátorka Okresnej prokuratúry Prešov
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že v presne nezistený deň v mesiaci august 2011 v Prešove na brehu rieky Torysa blízko tzv. Malej železničnej stanice v presne nezistenom čase vykonal pohlavný styk s mal. XXXXX, nar. XXXXX a to s jej súhlasom, pričom mal vedomosť, že maloletá v tom čase nedovŕšila 15-ty rok svojho veku
lebo je nepochybné, že sa nestal skutok, pre ktorý sa vedie trestné stíhanie
Odôvodnenie:
Uznesením vyšetrovateľa OR PZ ÚJaKP XXXXX sp. zn. XXXXX zo dňa 31.5.2012 bolo podľa § 199 ods. 1 Tr. poriadku začaté trestné stíhanie súčasne podľa § 206 ods. 1 Tr. poriadku bolo vznesené obvinenie ml. XXXXX pre zločin sexuálneho zneužívania  podľa § 201 ods. 1 Tr. zákona na tom skutkovom základe, ako je to uvedené v predmetnom uznesení.

Dňa 9.11.2012 bol na tunajšiu prokuratúru predložený vyšetrovací spis s návrhom na podanie obžaloby.

Po preskúmaní predloženého vyšetrovacieho spisu som sa s návrhom vyšetrovateľa nestotožnila.

V priebehu vyšetrovania boli k veci vypočutí obvinený ml. XXXXX, mal. poškodená XXXXX, jej opatrovník XXXXX, bol zabezpečený znalecký posudok z odboru psychológie na maloletú, rodný list maloletej, správy o obvinenom a poškodenej, ako aj odpis z registra trestov obvineného.

Obvinený ml. XXXXX v prípravnom konaní využil svoje zákonné právo a ku skutku odmietol vypovedať.

Svedkyňa- poškodená XXXXX- opatrovníčka maloletej XXXXX vypovedala, že XXXXX prvé problémy s maloletou XXXXX nastali v júli 2010, kedy dostali z polície hlásenie, že maloletá sa mala dopustiť prečinu poškodzovania cudzej veci. Z dôvodu útekov z domu, túlania a záškoláctva podal ÚPSVaR XXXXX v októbri 2011 návrh na umiestnenie maloletej do ústavnej starostlivosti, ktorému Okresný súd v XXXXX vyhovel a maloletá bola umiestnená v XXXXX od dňa 3.10.2011, kde je umiestnená doposiaľ. Ku samotnému zločinu sexuálneho zneužívania nevie uviesť žiadne skutočnosti. Poškodená sa pripojila k trestnému stíhaniu, avšak nežiada náhradu škody, keďže k škode nedošlo.

Svedkyňa maloletá XXXXX v prípravnom konaní vypovedala, že s XXXXX nikdy nechodila, je to jej kamarát a nikdy sa nemilovali. XXXXX spoznala tak, že v lete roku 2011 chodili spolu celá partia a to ona XXXXX, XXXXX, XXXXX, XXXXX, XXXXX, XXXXX. Jej sa nikto nepýtal, koľko má rokov, ani ona to nikomu nehovorila. Jej kamarátka bola XXXXX a ona vedela, že má len 13 rokov. Počas tých dvoch mesiacov- júl a august 2011 bola ich partia spolu každý deň.  Ona chodila s XXXXX XXXXX s „ XXXXX a XXXXX s XXXXX. Keď bola potom v Detskom domove v XXXXX písala listy XXXXX a XXXXX. XXXXX písala preto, lebo to bol jej kamarát. 

Pred psychológom maloletá uviedla, že chodila s XXXXX zaľúbila sa do neho, mala sexuálny styk len s ním, s XXXXX bola iba kamarátka, boli veľa spolu, nikdy sa s XXXXX nemilovali, boli ako súrodenci, aj si pomáhali, kto mal peniaze, kúpil tomu druhému niečo, ale spala len s XXXXX Má osvojenú hodnotovú hierarchiu rómskeho etnika, nie je zaznamenaná tendencia prezentovať samú seba nadmerne nekriticky, či sociálne žiadúco.

Podľa § 215 ods. 1 písm. a) Tr. poriadku prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie. 

Podľa § 201 ods. 1 Tr. zákona sa zločinu sexuálneho zneužívania dopustí ten, kto vykoná súlož s osobou mladšou ako pätnásť rokov alebo kto takú osobu iným spôsobom sexuálne zneužije.

Vzhľadom na vyššie uvedené, keďže nebolo preukázané naplnenie objektívnej stránky skutkovej podstaty trestného činu sexuálneho zneužívania- samotného konania obvineným, bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miriam Timková
prokurátorka